**ИНТЕЛЛЕКТУАЛЬ УЕН «НӘРСӘ? КАЙДА? КАЙЧАН?»**

# Тема: «Математика дигән могҗизалы фән».

# Бурыч һәм максатлар: укучыларның белемен киңәйтү, танып-белү кызыксынучанлыгын, интеллектын үстерү, үзләренең белемнәрен өзлексез камилләштерүгә омтылыш тәрбияләү; иптәшлек, дуслык мөнәсәбәтләре, команда булып эшләү күнекмәләре үстерү.

# Җиһазлау: секторларга бүленгән түгәрәк, әйләнмә; сектор номерлары күрсәтелгән конвертлар; компьютер; ком сәгате, уенга көйләр, презентация, уен өчен кирәкле булган предметлар.

# Уен барышы.

Көй яңгырый.

Алып баручы.

Хәерле көн, хөрмәтле кунаклар һәм белеклеләр!

Сарман аграр көллиятенең «Нәрсә? Кайда? Кайчан?» интеллектуаль клубы математика буенча интеллектуаль уен тәкъдим итә. (Слайд №1)

Клубның президенты - Измайлов Муса.

Президент.

Минем кулларымда бәллүр ябалак – барлык чор һәм халыкларның мәңгелек акыл һәм зирәклек билгесе. Уку елы азагында без аны интеллектуаль клубның иң яхшы уенчысына тапшырачакбыз. (Слайд №2)

Ассистент – Козырева Анастасия. (Слайд №3)

Уенны 95 нче группа командасы тәкъдим итә. (Слайд №4)

Команда капитаны – Гайнетдинов Руслан. (Слайд №5)

Уенчылар:

Нуриәхмәтова Ләйлә(Слайд №6)

Шәрипов Максим(Слайд №7)

Заровная Елена(Слайд №8)

Габделхаков Радик(Слайд №9)

Гыйльманшина Аида. (Слайд №10)

Алып баручы.

Безнең интеллектуаль уен иң бөек фәнгә - математикага багышлана. Бөек рус математигы Михаил Васильевич Ломоносов аны “ Барлык фәннәрнең патшабикәсе” дип атаган. (Слайд №11)

Бу уенны без шулай ук аның бөек математик талантына багышлыйбыз. Күптән түгел генә аның тууына 300 ел тулды. Ул Россия фәнен халыкара дәрәҗәгә күтәрде.

Мин, математика укытучысы буларак, аны яратып кына калмыйм, ә математиканы белгән һәм аның белән мавыккан кешеләрне хөрмәт тә итәм. Димәк, сезне, хөрмәтле белеклеләр.Мин сезгә уңышлар телим. Ә сезгә, хөрмәтле кунаклар, без белеклеләр белән бергә, математиканың саннар гына түгел, ә барлык фәннәр арасында иң могҗизалы фән икәнен исбатларга тырышырбыз.

Хөрмәтле белеклеләр, уен өстәле артында үз урыннарыгызны алуыгызны сорыйм. (Слайд №12)

Беренче раунд игълан ителә.

Сектор №1. (Слайд №13)

Түбәндәге рәттә нинди сүз артык:тизлек, вакыт, юл, мәйдан, метр, секунд, метр/секунд?

Җавап: мәйдан.

Сектор №2. (Слайд №14)

Игътибар, кара тартма!

Кара тартма эчендә бер предмет ята. Грекчадан тәрҗемә иткәндә ул “уйный торган сөяк” дип атала.Бу предметны бәләкәй балалар уйнаганда кулланалар. Кара тартма эчендә нәрсә ята?

Җавап: кубик.

Сектор №3. (Слайд №15)

Хөрмәтле белеклеләр!

Бездә уникенче ай декабрь дип атала. Чыгышы буенча грек сүзе “дека” – ун. Шушы сүздән “декалитр” – 10л, “декада” – 10көн һ.б. Димәк, декабрь ае унынчы дигән исемне йөртә. Бу аңлашылмаучылыкны ничек аңлатырга?

Җавап: элек яңа ел марттан башланган.

Сектор №4. (Слайд №16)

Игътибар, кара тартма!

Кара тартма эчендә борынгы Грециядә уйлап табылган предмет ята. Бу предмет белән эш итү камиллекнең иң югары дәрәҗәсен, ә аның ярдәмендә мәсьәләләр чишә алу югары акылга ия булуны аңлаткан. Ул архитектура һәм төзелештә алыштыргысыз. Йөзләрчә еллар дәвамында аның конструкциясе үзгәрмәгән. Кара тартма эчендә нәрсә ята?

Җавап: циркуль.

Сектор №5. (Слайд №17)

Фигураларның озынлыгын, мәйданын, күләмен һәм башка төрле үзлекләрен үлчи торган фәнне борынгы греклар геометрия дип атаганнар. Грекчадан тәрҗемә иткәндә геометрия нәрсәне аңлата?

Җавап: гео – җир, метрия – үлчим, җир үлчәү.

Музыкаль тәнәфес. (Слайд №1)

Сезнең өчен Измайлов Муса җырлый .“Я желаю счастья вам”.

Сектор №6 (Слайд №18).

Супер-блиц.

Игътибар белән уен шартларын тыңлагыз.

Уен өстәле артында бары тик бер генә уенчы кала, һәм ул бер минут эчендә өч сорауга, уйлап тормыйча, җавап бирергә тиеш.

1. Бер гасырда ничә ел?

Җавап: 100 ел.

1. Әтәч, бер аягы белән генә басып торган килеш, 5 кг авырлыкта. Әгәр дә ике аягы белән дә басса, аның авырлыгы күпме булыр?

Җавап: 5 кг.

1. Өч ат җигелгән экипаж 1 сәгать эчендә 15 км юл үтә. Һәрбер ат ничә км тизлек белән барган?

Җавап: 15км/сәг.

Сектор №7. (Слайд №19)

Игътибар, кара тартма!

Кара тартма эчендә көнкүреш техникасының бер предметы ята. Ул Архимед тарафыннан уйлап табылган. Безнең эрага кадәр 1 гасырда яшәгән Рим архитекторы Витрувий болай дип язып калдырган: “...су белән тулган кесәләр барлыкка килә. “Әкәм-төкәм” әйләнгән вакытта бу кесәләр өскә йөгерә, алар алган су да түгелгәнчегә кадәр өскә күтәрелә”. Бу нинди предмет һәм ул нинди көнкүреш техникасында кулланыла?

Җавап: винт.

Сектор №8. (Слайд №20)

Барлык саннарны билгеләр ярдәмендә белдерү фикере шул дәрәҗәдә гади, хәтта шул гадилек аркасында аның ни дәрәҗәдә мавыктыргыч икәнен дә аңлау авыр.Цифрлар – саннар өчен шартлы билгеләр. Рим нумерациясе буенча: М-1000, D – 500, C – 100, L – 50, X – 10, V – 5, I -1. Иске йортның фронтонында MDCCLXXXIX дигән язу күреп, 1 минут эчендә бу йортның кайчан салынганын әйтегез.

Җавап: 1789 ел.

Сектор №9. (Слайд №21)

Игътибар, кара тартма!

Кара тартма эчендә сәгать. Сәгатьнең циферблатын, һәр кисәктә саннар суммасы тигез булырлык итеп, кисемтәләр ярдәмендә өч тигез кисәккә бүлегез.

Сектор №10. (Слайд №22)

Игътибар, кара тартма!

Бирелгән фигураны 4 тигез кисәккә бүлегез.

|  |  |
| --- | --- |
|  |  |
|  |  |
|  |  |  |  |
|  |  |  |  |

Җавап:

|  |  |
| --- | --- |
|  |  |
|  |  |
|  |  |  |  |
|  |  |  |  |

Сектор №11. (Слайд №23)

Бәләкәй чагында ул зурлардан күктәге искиткеч балкыш турында сорый, ләкин аңа я бөтенләй җавап бирмиләр, я болай дип әйтәләр:

* Ә кем белә. Аны алла барлыкка китергән.

Күк асты караңгылыгында шундый матурлыкның ни өчен барлыкка килгәнен аның бик тә төшенәсе килә.

Ул төньяк балкышының табигатен аңлатып кына калмый, ә бөек рус галиме булып җитешә. Аңа бөтен фәннәр дә буйсына: математика, физика, химия, география, тарих, астрономия, геология һ.б. Ул Россиядә беренче университетны ача. Нинди бөек рус галиме турында сүз бара?

Җавап: М.В.Ломаносов.

Шушының белән уен тәмам. Кызыклы уеныгыз өчен, хөрмәтле белеклеләр, сезгә бик зур рәхмәт. Откан акчагызны акыл һәм математик исәп белән тотуыгызны телим. (Слайд №24)

Ә сезгә, хөрмәтле кунаклар, игътибарыгыз өчен зур рәхмәт әйтәсем килә. Яңа очрашуларга кадәр!

Жюри уенга йомгак ясый.